นายกฯ จ่อใช้กฎหมายเคลียร์ “หมู่บ้านทะลุฟ้า” ยันไม่ห้ามชุมนุม แต่อย่าทำคนอื่นเดือดร้อน
นายกฯ จ่อใช้กฎหมายเคลียร์ “หมู่บ้านทะลุฟ้า” ยันไม่ห้ามชุมนุม แต่อย่าทำคนอื่นเดือดร้อน 
นายกฯ จ่อใช้กฎหมายเคลียร์ “หมู่บ้านทะลุฟ้า” ยันไม่ห้ามชุมนุม แต่อย่าทำคนอื่นเดือดร้อน
25 มี.ค. 2564

พล.อ.ประยุทธ์ จันทร์โอชา นายกรัฐมนตรีและ รมว.กลาโหม กล่าวถึงการชุมนุมของหมู่บ้านทะลุฟ้า บริเวณข้างทำเนียบรัฐบาลนั้นว่า ทางเจ้าหน้าที่จะดำเนินการตามขั้นตอนกฎหมายและช่วงเวลาที่เหมาะสม เพราะสร้างความเดือดร้อนเรื่องปัญหาจราจร และรบกวนสถานศึกษาที่อยู่ใกล้เคียง ซึ่งจะใช้กฎหมายเข้าไปดำเนินการ
ขณะที่รายงานข่าวจากทำเนียบรัฐบาล ระบุว่า ในช่วงบ่ายวันนี้เจ้าหน้าที่จะมีการเจรจากับม็อบทะลุฟ้าเพื่อขอเปิดใช้พื้นที่ด้านข้างทำเนียบรัฐบาล
นายกรัฐมนตรี กล่าวต่อว่า กรณีที่มีการชุมนุมย่อมส่งผลกระทบต่อประชาชนและระบบเศรษฐกิจ ซึ่งตนเองไม่อยากให้เกิดผลกระทบดังกล่าวไม่ว่าจะเป็นฝ่ายใดก็ตาม แม้การชุมนุมจะสามารถทำได้ตามระบอบประชาธิปไตย แต่ต้องไม่ทำให้ใครเดือดร้อน รัฐบาลไม่ได้ห้ามชุมนุมแต่ขอให้มีการแจ้งต่อเจ้าหน้าที่ และการชุมนุมต้องอยู่ในพื้นที่ที่กำหนด ไม่มีการเคลื่อนย้าย ซึ่งต้องขอความร่วมมือด้วย เพราะหากบังคับใช้กฎหมายก็จะมีปัญหาตามมา แต่จะไม่ใช้กฎหมายก็ไม่ได้ ส่วนแกนนำที่ถูกจับกลุ่มแล้วจะได้รับการประกันตัวชั่วคราวหรือไม่ขึ้นอยู่กับการพิจารณาของศาล